ai4bharat/Pralekha huggingface dataset:
امور داخلہ کی وزارت
کووڈ-19 سے لڑائی کے لئے لاک ڈاؤن کی پابندیوں سے زرعی پیداوار کی فروخت، آنگن واڑی اور آیوش کے ورکروں سے متعلق خصوصی خدمات مستثنیٰ
نئی دہلی، 3/اپریل۔ امور داخلہ کی وزارت کے ذریعے کووڈ – 19 سے لڑائی کی خاطر لاک ڈاؤن کے اقدامات سے متعلق جاری رہنما خطوط کے تحت مخصوص خدمات کے استثنا کے بارے میں پوچھے گئے سوالات کا جواب دیتے ہوئے مرکزی داخلہ سکریٹری نے ریاستوں کو مراسلہ بھیجا ہے، جس میں مذکورہ پابندیوں سے مستثنیٰ کی جانے والی خدمات کی تفصیل دی گئی ہے۔
ریاستوں کو مراسلہ بھیجتے ہوئے جن مخصوص خدمات کو لاک ڈاؤن کی پابندیوں سے مستثنیٰ رکھا گیا ہے وہ مندرجہ ذیل ہیں:
- زرعی پیداوار کی براہ راست فروخت
- آنگن واڑی ورکروں کے ذریعے بچوں، خواتین اور دودھ پلانے والی ماؤں کے لئے خوراک اور تغذیہ بخش اشیاء کی ترسیل
- آیوش کے زمرے کے تحت طبی خدمات اور دواؤں کی تیاری
۔۔۔۔۔۔۔۔۔۔۔۔۔۔۔۔۔۔۔۔۔
U-1452
(Visitor Counter : 67
خواتین اور بچوں کی ترقیات کی وزارت
پوشن ابھیان کا نفاذ
نئی دہلی،25؍جولائی،خواتین اور بچوں کی ترقی کی وزیر محترمہ اسمرتی زوبین ایرانی نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ پوشن ابھیان کو حکومت ہند نے 18 دسمبر 2017 کو تین سال کی مدت کے لئے ، جو 18-2017 سے شروع ہوئی ، اس مقصد سے قائم کیا تھا کہ بچوں  میں طبعی بالیدگی میں رکاوٹ کو کم کرنا اور ان میں تغذیہ کی کمی کو دور کرنا اور پیدائش کے وقت بچے کے وزن میں کمی کو دور کرنا اور چھوٹے بچوں  ، عورتوں اور نابالغ لڑکیوں میں خون کی کمی کو 3 فیصد سالانہ کی شرح سے کم کرنا ہے۔
ابھیان میں مختلف پروگراموں کے ساتھ تال میل ، سماجی پروگراموں کا انعقاد اور مقاصد کو حاصل کرنے کے لئے ریاستوں ؍ مرکز کے زیر انتظام علاقوں کو مراعات دینا شامل ہے۔ لوگوں کو تغذیہ کے پہلوؤں کے بارے میں معلومات فراہم کرنے کی خاطر عوامی تحریک اور بیداری پروگراموں کو جن آندولن بنایا گیا۔ اس کے علاوہ بچوں کی صحت سے متعلق طریقہ کار کو مستحکم کرنے کے لئے فیلڈ میں کام کرنے والوں میں اضافہ کیا گیا ۔ ابھیان کے تحت مرحلے وار نفاذ کے لئے تمل ناڈو سمیت 36 ریاستوں ؍ مرکز کے زیر انتظام علاقوں کے تمام اضلاع کا احاطہ کیا گیا ہے۔
حکومت ہند اور یونیسیف نے جنوری 2018 میں ایک کنٹری پروگرام 2022-2018 پر مشترکہ طور پر دستخط کئے۔ اس معاہدے کے تحت یونیسیف کنٹری پروگرام 2022-2018 کے تحت پوشن ابھیان کے تحت ایم ڈبلیو سی ڈی کو تکنیکی امداد اور مندرجہ امور میں دیگر امداد فراہم کرتا ہے۔
- تمام رہنما خطوط کی ڈیزائننگ میں امداد
- پوسٹروں اور ہورڈنگس کی تیاری
- آڈیو ویژول کی تیاری
- جن آندولن رہنما خطوط کی تیاری اور ڈیزائننگ میں مدد
- جن آندولن کے لئے ڈیش بورڈ ؍ گوگل لنک کی تیاری میں مدد
۔۔۔۔۔۔۔۔۔۔۔۔۔۔۔۔
U-3422
(Visitor Counter : 47
صدر جمہوریہ کا سکریٹریٹ
صدر جمہوریہ ہند کووند نے شملہ کے ریج کا اچانک دورہ کیا شملہ کے شہریوں اور سیاحوں کے ساتھ بات چیت کی
نئی دہلی۔ 18 ستمبر صدر جمہوریہ ہند جناب رامناتھ کووند نے آج  کو شملہ کے ریج کا اچانک دورہ کیا نیز شہریوں اور سیاحوں سے بات چیت کی۔ صدر جمہوریہ ہند کووندایک چھوٹے قافلے میں مختصر حفاظتی دستے کے ساتھ شملہ کے سیاحتی مقام ریج پہنچے ۔ انہوں نے پاپ کارن خریدا اور وہاں موجود لوگوں اور سیاحوں کے ساتھ مختصر بات چیت کی ۔ ایک عام آدمی کے طور پر اپنی جڑوں کو یاد کرتے ہوئے صدر جمہوریہ کووند ایک ناشتے کی دکان پر بھی گئے اور مقامی لوگوں سے بات چیت کی۔ یہ دورہ پوری طرح سےاتفاقی تھا جسے صدر جمہوریہ نے جاکھو مندر میں پوجا پاٹھ کرنے کے بعد طے کیا۔
لوگوں کے لیے یہ بہت ہی تعجب خیز تھا کیونکہ صدرجمہوریہ بہت مختصر سیکورٹی پابندیوں کے ساتھ تھوڑی دیر کے لیے ان سے ملنے آئے۔ صدر جمہوریہ ہماچل پردیش کی ریاستی حیثیت کی گولڈن جوبلی کے موقع پر ریاست کے دورے پر ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9161
(Visitor Counter : 105
کابینہ
کابینہ نے پی ایس یو او ایم سیز کو گھریلو ایل پی جی میں نقصانات کے لئے ایک مرتبہ کی گرانٹ کے طور پر 22 ہزار کروڑ روپے کی منظودی دی ہے
وزیر اعظم جناب نریندر مودی کی سربراہی میں مرکزی کابینہ نے آج پیٹرولیم اور قدرتی گیس کی وزارت کی جانب سے تین پبلک سیکٹر انڈ ٹیکنگ آئل مارکٹنگ کمپنیز  کو ایک مرتبہ کی گرانٹ کے طور پر 22 ہزار کروڑ روپے کی تجویز کو منظودی دی ہے ۔ یہ گرانٹ انڈین آئل کارپوریشن لمٹڈ، بھارت پیٹرولیم کارپوریشن لمٹڈ  اور ہندوستان پیٹرولیم کارپوریشن لمٹڈ میں تقسیم کی جائے گی۔
اس منظور ی سے پی ایس یو او ایم سیز کو آتم نربھر بھارت ابھیان کے تئیں اپنے وعدے کو پورا کرنےا ور ایل پی جی کی لگاتار فراہمی کو یقینی بنانے اور میک ان انڈیا مصنوعات کی خریداری میں مدد ملے گی۔
گھریلو ایل پی جی سلنڈر کی انضباطی قیمتوں پر صارفین کی سپلائی پبلک سیکٹر کی آئل مارکٹنگ کمپنیاں آئی او سی ایل ، بی پی سی ایل اور ایچ پی سی ایل کرتی ہیں۔
جون 2020 سے جون 2022 تک ایل پی جی کی بین الاقوامی قیمتوں میں تقریبا تین سو فیصد اضافہ ہوا۔ تاہم بین الاقوامی مارکٹ میں ایل پی جی کی قیمتوں کے اتار چڑھاؤ سے صارفین کو غیر متاثر رکھنے کے لئے گھریلو ایل پی جی صارفین تک یہ اضافہ شدہ قیمتیں نہیں پہنچائی گئیں۔ گھریلو ایل پی جی قیمتوں میں اس مدت کے دوران صرف 72 فی صد اضافہ ہوا۔ اس وجہ سے ان او ایم سیز کو بھاری نقصان ہوا۔
ان نقصانات کے باوجود تین پی ایس یو او ایم سیز نے ملک میں رسوئی گیس کی اہم سپلائی برقرار رکھی۔
وزارت دفاع
تیرہویں بھارت - ویتنام دفاعی سکیورٹی مذاکرات
نئیدہلی،12جنوری،2021، محکمہ دفاع کے سکریٹری ڈاکٹر اجے کمار نے آج 12 جنوری 2021 کو تیرہویں بھارت- ویتنام دفاعی سکیورٹی مذاکرات کی صدارت کی۔ ان کے ساتھ ویتنام کے نائب وزیر دفاع لیفٹیننٹ جنرل گوین چی ونہ نے بھی ان کے ساتھ مذاکرات کی صدارت کی۔ ورچوئل بات چیت کے دوران محکمہ دفاع کے سکریٹری اور ویتنام کے نائب وزیر دفاع نے دونوں ملکوں کے درمیان کووڈ-19 کی صورت حال کے باوجود موجودہ دفاعی تعاون پر اطمینان کا اظہار کیا۔
ورچوئل بات چیت کے دوران محکمہ دفاع کے سکریٹری اور ویتنام کے نائب وزیر دفاع نے اس لائحہ عمل پر تبادلہ خیال کیا جو حال ہی میں مکمل ہونے والی وزیر ا عظم جناب نریندر مودی اور سوشلسٹ جمہوریہ ویتنام کے وزیر اعظم ہزایکسیلنسی گوین ژوان پھوک کے درمیان دسمبر 2020 میں ہونے والی چوٹی میٹنگ سے ابھر کر سامنے آیا ہے۔دفاع کے میدان میں تعاون کے نئے شعبوں پر بھی تبادلہ خیال کیا گیا۔
انھوں نے دونوں ملکوں کے درمیان بڑھتے ہوئے دفاعی تعلقات پر اطمینان کا ا ظہارکیا۔ طرفین نے مختلف باہمی دفاعی تعاون کی کوششوں پر پیشرفت کا جائزہ لیا اور جامع اسٹرٹیجک شراکت داری کے فریم ورک کے تحت مسلح افواج کے درمیان تعاون مزید بڑھانے کا وعدہ کیا۔ طرفین نے اس بات سے اتفاق کیاکہ ماضی قریب میں دونوں ملکوں نے دفاعی صنعت اور ٹیکنالوجی کے تعاون کے معاملے میں قابل قدر کارروائی کی ہے۔ انھوں نے اس شعبے میں مزید تعاون کی خواہش ظاہر کی۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک175.83کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 1,81,075 ہے۔
فی الحال زیر علاج مریضوں کی شرح 0.42 فیصد ہے۔
سردست ملک میں شفایابی کی شرح 98.38 فیصد ہے۔
گزشتہ 24 گھنٹوں کے دوران34,226مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,21,58,510 ہوگئی ہے۔
پچھلے 24 گھنٹوں کے دوران 13,405 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 76.12 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 10,84,247 ٹیسٹ منعقد کئے گئے۔
وزارت دفاع
دفاعی سکریٹری نے 75ویں یوم آزادی تقریبات پر ویب سائٹ کا آغاز کیا
نئی دہلی، 30اگست 2021:
- یوم آزادی منانے کے لئے دنیا بھر کے ہندوستانیوں کو جوڑنے کے لئے پلیٹ فارم۔
- تقریبات کی سرگرمیوں سے متعلق تمام معلومات فراہم کرنے کے لئے ۔
- لال قلعہ سے اصل تقریب کی لائیو اسٹریمنگ وی آر 360 ڈگریز فوریسٹ میں لائیو فیڈ۔
- دیگر اہم خصوصیات میں خصوصی آئی ڈی سی ریڈیو، گیلری، انٹر ایکٹو فلٹرس، ای بکس اور بلاگس شامل۔
ہندوستان غیر ملکی راج سے اپنی 75 ویں آزادی منانے کے موقع پر آزادی کا امرت مہوتسو منارہا ہے۔ پورا ملک حب الوطنی کے جذبے سے سرشار ہے۔ اس یادگاری موقع کو منانے کے لئے دفاعی سکریٹری ڈاکٹر اجے کمار نے 3 اگست 2021 کو نئی دلی میں 75 ویں یوم آزادی کی تقریبات 2021  پر ایک ویب سائٹ https://indianidc2021.mod.gov.inکا آغاز کیا۔یہ ایک پلیٹ فارم ہے تاکہ قومی تہوار منانے کے لئے دنیا بھر کے ہندوستانیوں کو جوڑنا، آئی ڈی سی 2021 پلیٹ فارم کا موبائل ایپ آنے والے دنوں میں لانچ کیا جائے گا۔
یہ پلیٹ فارم سب کے لئے مفت دستیاب اور قابل رسائی ہے اور آئی ڈی سی 2021 کے ارد گرد مرکوز سرگرمیوں کے بارے میں اپ ڈیٹ جانکاری فراہم کرتا ہے۔ اس میں پورے ہندوستانی پرواسی شامل ہیں۔ ٹھیک ایسے جیسے وہ ذاتی طور سے تقریب کا حصہ ہوں۔ یہ سبھی عمر کے لوگوں خاص طور پر نوجوانوں کو جوڑنے کی ایک کوشش ہے۔
یہ پلیٹ فارم پہلی بار 15 اگست 2021 کو شاندار لال قلعہ پر منعقد یوم آزادی کی تقریب کو ورچوئل ریلٹی  360 ڈگری فارمیٹ میں لائیو اسٹریم کرے گا۔ لوگ اس سہولت کا استعمال وی آر گیجٹ کے ساتھ یا اس کے بغیر کرسکتے ہیں۔
یہ پلیٹ فارم مخصوص آئی ڈی سی ریڈیو وگیلری رائٹر ایکٹو فلٹر، بہادری کے کارناموں پر کتابیں،1971 کی جیت کے سال اور آزادی کی تحریک پر بلاگس، جنگ اور جنگی یادگار جیسی سہولتیں بھی فراہم کرتا ہے۔ شہری منٹ منٹ کا پروگرام، روٹ میپ، پارکنگ تفصیلات، آر ایس وی پی اور دیگر سرگرمیوں کی تفصیلات سمیت یوم آزادی کی تقریب سے متعلق معلومات جاننے کے لئے لاگ ان کرسکتے ہیں۔
مسلح افواج اور وزارت دفاع کے دیگر مختلف حصے نیز بارڈر روڈس آرگنائزیشن  این سی سی اور انڈین کوسٹ گارڈ  کے ذریعے ملک بھر تقریباً 40 پروگراموں  کا اہتمام کیا جارہا ہے۔
منفرد ویب پر مبنی آر ایس وی پی نظام کے تحت ایک کیو آر کوڈ ہر انوٹیشن کارڈ پر چپکا دیا جائے گا ، جسے انوایٹی شخص کے ذریعے اپنے اسمارٹ فون کا استعمال کرکے اسکین کیا جاتا ہے۔ کیو آر کوڈ کو اسکین کرنے پر ایک ویب لنک جنریٹ ہوگا جس کے توسط سے انوایٹی شخص کو ویب پورٹل پر ہدایت دی جائے گی۔ پورٹل پر انوائٹیز تقریب میں شرکت کے لئے اپنی مرض بتا سکتے ہیں۔
اس موقع پر اظہار خیال کرتے ہوئے دفاعی سکریٹری ڈاکٹر اجے کمار نے کہا کہ اس پلیٹ فارم کا مقصد عوام کے درمیان اتحاد کی ثقافت کو اخذ کرنا ہے، تاکہ وہ اس خاص موقع کو مناسکیں اور ہندوستانی ہونے کی عام پہچان کے تحت متحد ہوسکیں۔
ڈاکٹر اجے کمار نے مزید کہا کہ لوگ بہت جلد نئی دلی میں قومی جنگی یادگار این ڈبلیو ایم پر شہید ہیروز کو آن لائن خراج عقیدت پیش کرسکیں گے۔ اینڈ بلیو ایم پر انٹرایکٹو کھوکھے قائم کئے جارہے ہیں، جہاں لوگ ڈیجیٹل طریقوں سے اپنے بہادر فوجیوں کو خراج پیش کرسکتے ہیں۔ دفاعی سکریٹری نے کہا کہ آئی ڈی سی 2021 کے تحت بہادری کے ایوارڈز جیتنے والوں یا ان کے رشتے داروں اور ویر ناریوں کے ساتھ تحریک دینے والی بات چیت کا بھی اہتمام کیا جارہا ہے۔ ان ایونٹس کی تفصیلات ویب سائٹ پر دستیاب ہے۔
وزیراعظم کا دفتر
بھارتی معیشت اس مشکل دور میں امید کی کرن بن کر روشن ہے: وزیر اعظم
بھارت کے لیے پرامیدی سے متعلق منی کنٹرول ویب سائٹ پر شائع مضامین اور انفوگرافکس کے مجموعے پر تبصرہ کرتے ہوئے، وزیر اعظم جناب نریندر مودی نے بھارتی معیشت کی مضبوط نمو اور لچک کے جذبے کا ازسر نو اعادہ کیا ہے۔
وزیر اعظم نے ایکس پر پوسٹ کیا:
’’بھارتی معیشت اس مشکل دور میں امید کی کرن بن کر روشن ہے۔ مضبوط نمو اور لچک کے احساس کے ساتھ، مستقبل امید افزا نظر آتا ہے۔ آیئے ہم اس رفتار کو برقرار رکھیں اور 140 کروڑ بھارتیوں کی خوشحالی کو یقینی بنائیں! ‘‘
شہری ہوابازی کی وزارت
شہری ہوابازی کے مرکزی وزیر جناب جیوتی رادتیہ سندھیا نے پونے اور بینکاک کے درمیان راست پرواز کا آغاز کیا
اس ہوائی راستے پر طیارہ بوئنگ 737 اپنی خدمات فراہم کرے گا اور اس پرواز کا اہتمام ہفتہ میں چار دن ہوگا
شہری ہوابازی اور فولاد کے مرکزی وزیر جناب جیوتی رادتیہ ایم سندھیا نے آج پونے سے بینکاک کے لیے راست پرواز کا آغاز کیا۔
یہ پرواز 12 نومبر 2022  سے پونے-بینکاک-پونے کے درمیان آپریٹ ہوگی۔ یہ اُڑان اس راستے پر ہر منگل، جمعرات، سنیچر اور اتوار کو مندرجہ ذیل پروگرام کے مطابق آپریٹ ہوگی:
|
|
پرواز نمبر
|
|
سیکٹر
|
|
روانگی
|
|
آمد
|
|
فریکوینسی
|
|
طیارہ
|
|
ایس جی 81
|
|
پی این کیو- بی کے کے
|
|
18:45
|
|
00:40
|
|
منگل، جمعرات، سنیچر، اتوار
|
|
بی-737
|
|
ایس جی 82
|
|
بی کے کے – پی این کیو
|
|
14:15
|
|
17:10
|
|
منگل، جمعرات، سنیچر، اتوار
|
|
بی – 737
اپنے خطاب میں، جناب جیوتی رادتیہ سندھیا نے کہا کہ پونے اور بینکاک کے درمیان یہ ہوائی رابطہ کاری کاروبار، تعلیم اور سرمایہ کاری کے شعبہ میں بھارت اور تھائی لینڈ کے درمیان باہمی تبادلہ کے لیے حوصلہ افزائی فراہم کرے گی
محترم وزیر نے کہا کہ پونے کا ہوائی اڈہ ملک کا ایک اہم ہوائی اڈہ ہے اور حکومت اس کے بنیادی ڈھانچہ کی ترقی کو رفتار دے رہی ہے۔ اس ہوائی اڈے کا نیا ٹرمنل آئندہ برس ستمبر تک مکمل ہو جائے گا، نیا بین الاقوامی کارگو ٹرمنل دسمبر 2024 تک تیار ہونے کی توقع ہے۔ اس درمیان، بین الاقوامی اور گھریلو استعمال دونوں کے لیے ایک مربوط کارگو ٹرمنل مارچ 2023 تک بن کر تیار ہو جائے گا۔ ایک ملٹی لیول پارکنگ پہلے ہی تیار کی جا چکی ہےاور وہ جلد ہی کھلے گی۔
اسپائس جیٹ کی پرواز ایس جی 81 پونے سے 1845 بجے روانہ ہوگی اور 0040 بجے بینکاک پہنچے گی اور پرواز ایس جی 82 بینکاک سے 1415 بجے روانہ ہوگی اور 1710 بجے پونے پہنچے گی۔ اس راستے پر طیارہ بوئنگ 737 اُڑان بھرے گا۔
اس افتتاحی تقریب کے دوران اسپائس جیٹ کے سی ایم ڈی جناب اجے سنگھ، اور ایم او سی اے، اے اے آئی، اسپائس جیٹ، اور پونے کی مقامی انتظامیہ کے دیگر معززین حضرات بھی موجود تھے۔
’اُڑان‘سے متعلق پچھلی پریس ریلیز یہاں ملاحظہ کی جا سکتی ہیں-
https://pib.gov.in/PressReleseDetail.aspx?PRID=1872817
وزارت خزانہ
دیوالی کے موقع پرحکومت نے پٹرول اور ڈیزل پر ایکسائز ڈیوٹی میں تخفیف کا اعلان کیا
پٹرول اور ڈیزل پر کل سے ایکسائز ڈیوٹی میں بالترتیب 05 روپئے اور 10 روپئے کی تخفیف ہو جائے گی
پٹرول اور ڈیزل کی قیمتوں میں یکساں طور پر کمی آئے گی
پٹرول کے مقابلے ڈیزل پر ایکسائز ڈیوٹی میں دوگنا تخفیف ہوگی اور یہ آنے والے ربیع سیزن کے دوران کسانوں کے لئے بہت سودمند ثابت ہوگا
ریاستوں سے کہا گیا ہے کہ وہ صارفین کو راحت دینے کے لئے پٹرول اور ڈیزل پر یکساں طور پر ویٹ میں کمی لائیں
حکومت ہند نے کل سے پٹرول اور ڈیزل پر سنٹرل ایکسائز ڈیوٹی میں بالترتیب 05 اور 10 روپئے کی تخفیف کا غیرمعمولی فیصلہ کیا ہے۔ چنانچہ پٹرول اور ڈیزل کی قیمتوں میں یکساں طور پر کمی آئے گی۔
ڈیزل پر ایکسائز ڈیوٹی میں تخفیف پٹرول کے مقابلے دوگنا ہوگی۔ ہندوستانی کسانوں نے اپنی سخت محنت سے لاک ڈاؤن مرحلے کے دوران معاشی نمو کی رفتار کو برقرار رکھا اور ڈیزل پر ایکسائز میں بڑی تخفیف سے آنے والے ربیع سیزن کے دوران کسانوں کو زبردست راحت پہنچے گی۔
حالیہ مہینوں میں عالمی سطح پر کچے تیل کی قیمتوں میں اضافہ دیکھا گیا ہے۔ جس کے نتیجے میں حالیہ ہفتوں کے دوران پٹرول اور ڈیزل کی قیمتوں میں اضافہ ہوا۔ دنیا نے توانائی کی تمام شکلوں میں کمی اور قیمتوں میں اضافہ دیکھا ہے۔ حکومت نے اس بات کو یقینی بنانے کی ہرممکن کوشش کی ہے کہ ملک میں توانائی کی کسی طرح کی کوئی کمی نہ ہو اور پٹرول اور ڈیزل جیسی اشیا کی فراہمی ہماری ضرورتوں کے عین مطابق جاری رہے۔
ہندوستان کی بلند عزائم رکھنے والی آبادیکی کاروباری صلاحیتوں کے سبب کووڈ-19 کے بعد ہندوستانی معیشت میں زبردست بہتری آئی ہےاور سست رفتاری کا رجحان کم ہوا ہے۔ معیشت کے تمام شعبوں میں خواہ وہ مصنوعات کی تیاری کے شعبے ہو یا زراعت کا شعبہ ہو، ان میں زبردست معاشی سرگرمیاں دیکھی جارہی ہیں۔
معیشت کو مزید مہمیز کرنے کے لئے حکومت ہند نے ڈیزل اور پٹرول کی ایکسائز ڈیوٹی میں غیرمعمولی تخفیف کرنے کا اعلان کیا ہے۔
پٹرول اور ڈیزل پر ایکسائز ڈیوٹی میں تخفیف سے صارفیت میں اضافہ ہوگا، اور اس سے افراط زر میں کمی آئے گی۔ اس کے ساتھ ساتھ غریب اور متوسط درجے کے لوگوں کو بڑی مدد ملے گی۔ آج کے اس فیصلے سے امکان ہے کہ معاشی رفتار کو مکمل طور پر مزید مضبوطی ملے گی۔
ریاستوں سے کہا گیا ہے کہ صارفین کو راحت دینے کے لئے وہ پٹرول اور ڈیزل پر یکساں طور پر ویٹ میں تخفیف کریں۔
سٹرک ٹرانسپورٹ اور شاہراہوں کی وزارت
جناب نتن گڈکری نے بتایا کہ لداخ میں قومی شاہراہ 301 کے 230 کلومیٹر طویل کرگل-زنسکار روڈ کو اپ گریڈ اور چوڑا کرنے کا کام شروع کر دیا گیا ہے
سڑک ٹرانسپورٹ اور شاہراہوں کے مرکزی وزیر جناب نتن گڈکری نے لداخ میں 230 کلومیٹر طویل کرگل-زنسکار روڈ کو اپ گریڈ اور چوڑا کرنا نیشنل ہائی وے 301 کا ایک اہم حصہ ہے جوشروع کر دیا گیا ہے۔ ٹویٹس کی ایک سیریز میں انہوں نے کہا کہ 8 پیکجوں میں تقسیم اس وسیع پروجیکٹ نے پیکجوں 5 کی کامیابی سے تکمیل ہوءی ہے، چھٹا اور ساتوان پیکج اس مالی سال کے لیے شیڈول میں ہیں۔ وزیر موصوف نے کہا کہ یہ 3 پیکجز 97.726 کلومیٹر کے رقبے پر محیط ہیں، جن میں 13 بڑے پل، 18 چھوٹے پل اور 620 باکس کلورٹس شامل ہیں۔
فجناب گڈکری نے کہا کہ یہ خطہ بے پناہ آزماءشوں سے بھرا ہے، جس کے ایک طرف گہری گھاٹی اور دوسری طرف کھڑی پہاڑی ہے۔ انہوں نے کہا کہ اس خطے کا سخت ماحول جس میں پودوں کی کمی ہے اور آکسیجن کی سطح كم ہے انتہائی سرد آب و ہوا کے ساتھ مشکلات کو مزید بڑھا دیتا ہے۔ آدھے حصے میں رہائش اور نیٹ ورک کنیکٹیویٹی کا فقدان ہے۔
وزیر موصوف نے مزید کہا کہ تکمیل کے بعد یہ سڑك ہر موسم میں ایک اہم بنیادی ڈھانچے کے اثاثے کے طور پر کام کرے گی اور فوج اور بھاری توپ خانے کی نقل و حرکت میں سہولت فراہم کرے گی۔ انہوں نے یہ بھی کہا کہ اسٹریٹجک اہمیت کے علاوہ یہ منصوبہ اقتصادی ترقی كے ساتھ خطے میں سیاحت کوبھی فروغ دے گا۔
جناب گڈکری نے کہا کہ وزیر اعظم جناب نریندر مودی کی دور اندیش قیادت میں یہ اہمیت كا حامل اقدام سرحدی علاقے میں موثر، پریشانی سے پاک اور ماحولیات کے حوالے سے بہترین نقل و حرکت شروع كرنے کے عزم کی عکاسی کرتا ہے۔
وزیراعظم کا دفتر
وزیر اعظم نے ٹوکیو اولمپک 2020 میں کشتی کے مقابلے میں چاندی کا تمغہ حاصل کرنے پر روی کمار دہیا کو مبارکباد دی
نئی دہلی:05؍اگست2021:
وزیر اعظم جناب نریندر مودی نے روی کمار دہیاکو ٹوکیواولمپک 2020 میں کشتی میں چاندی کا تمغہ جیتنے پر مبارکباد دی ہے اور انہیں ایک غیر معمولی پہلوان قرار دیا ہے۔
وزیر اعظم نے اپنے ایک ٹوئٹ میں کہا:
’’روی کمار دہیہ ایک بہترین پہلوان ہے۔ ان کا عزم اور مقابلہ کرنے کا جذبہ غیر معمولی ہیں۔ ٹوکیو 2020ء میں سلور میڈل جیتنے کے لئےاُنہیں مبارکباد۔ ہندوستان کو ان کی حصولیابیوں پر بہت فخر ہے۔‘‘
وزیراعظم کا دفتر
وزیراعظم نے احمدآباد کے ایک اسپتال میں آتشزدگی کے سبب جانوں کے زیاں پر تعزیت کا اظہار کیا ہے۔
نئی دہلی، 6/اگست 2020، وزیراعظم نے احمدآباد کے ایک اسپتال میں آتشزدگی کے سبب جانوں کے زیاں پر تعزیت کا اظہار کیا ہے۔ایک ٹوئٹ میں وزیراعظم نے کہا ہے کہ :
‘احمدآباد میں ایک اسپتال میں آتشزدگی کے دردناک واقعہ سے غمزدہ ہوں۔ سوگوار کنبوں کے تئیں اظہار تعزیت ۔ خدا زخمیوں کو جلد صحتیاب کرے۔ صورت حال کے سلسلے میں وزیراعلی @vijayrupanibjp جی اور میئر @ibijalpatel جی سے بات چیت کی۔ انتظامیہ متاثرین کو ہر ممکنہ مدد بہم پہنچا رہی ہے’۔
۔۔۔۔۔۔۔۔۔۔۔
U-4358
م ن۔ م م۔ ت ع۔
(
وزارت دفاع
بارڈر روڈ آرگنائزیشن  15 جون 2023 تک امرناتھ یاترا کے راستے پر مرمت کا کام مکمل کر لے گی
بارڈر روڈ آرگنائزیشن  یکم جولائی 2023 کو امرناتھ یاترا کے شروع ہونے سے قبل 15 جون 2023 تک یاترا کے راستے پر مرمت کا کام مکمل کر لے گی۔ اس کام کے دائرے میں سڑک پر جمی برف کی صفائی، سڑک کوچوڑا کرنا، تمام پیدل پلوں کی بازبحالی، ہینڈ ریلنگ کی مرمت، بریک وال کی تعمیر وغیرہ جیسے کام شامل ہیں۔
اس سے قبل بال تل سے مقدس گپھا تک یاترا کے راستے کا رکھ رکھاؤ جموں و کشمیر انتظامیہ کے عوامی تعمیرات کے محکمے کے ذریعہ انجام دیا جاتا تھا اور چندن واڑی سے مقدس گپھا تک کے راستے کا رکھ رکھاؤ پہلگام ترقیاتی اتھارٹی کے ذریعہ کیا جاتا تھا۔ سڑک کے رکھ رکھاؤ اور جدید کاری سے متعلق کام ستمبر 2022 میں بارڈر روڈ آرگنائزیشن  کے سپرد کیا گیا تھا۔
وزیراعظم کا دفتر
وزیراعظم نے نورو زکے موقع پر نیک خواہشات پیش کیں
وزیراعظم جناب نریندرمودی نے پارسیوں کے نئے سال ‘‘ نورو ز’’ کے خصوصی موقع پر نیک خواہشات پیش کیں۔
ایک ٹویٹ میں وزیر اعظم نے کہا ;
‘‘ نورو ز مبارک !
پارسیوں کے نئے سال کے خصوصی موقع پر نیک خواہشات ۔ ہندوستان کو پارسی برادری کی ثقافت اور روایات پر بہت فخر ہے۔اس برادری نے ہماری قومی ترقی کو نمایاں طور پر تقویت بخشی ہے۔میں دعاگو ہوں کہ یہ سال خوشیوں ، اچھی صحت اور خوشحالی سے لبریز ہو ۔’’
وزارت دفاع
نائب صدر جمہوریہ نے این سی سی یوم جمہوریہ کیمپ کا افتتاح کیا
جناب جگدیپ دھنکھڑ نے ملک کی تعمیر میں این سی سی کے تعاون کی ستائش کی
نائب صدر جمہوریہ ہند، جناب جگدیپ دھنکھڑ نے 7 جنوری 2023 کو نئی دہلی میں این سی سی یوم جمہوریہ کیمپ 2023 کا باضابطہ افتتاح کیا۔ اس موقع پر، تینو ں افواج یعنی بری فوج، بحریہ اور فضائیہ سے تیار کردہ این سی سی کیڈٹس کے دستے نے نائب صدر جمہوریہ کو گارڈ آف آنر پیش کیا ۔ نائب صدر جمہوریہ نے پریڈ کا بھی معائنہ کیا۔
کیڈٹس سے خطاب کرتے ہوئے، جناب جگدیپ دھنکھڑ نے ہمارے نوجوان طلباء میں کردار، کامریڈ شپ اور بے لوث خدمت کے جذبے کو ابھار کر کی جانے والی ملک کی تعمیر میں این سی سی کے تعاون کی ستائش کی۔ انہوں نے مزید کہا کہ این سی سی نے گزشتہ برسوں میں جوش و لولے سے بھرپور اور ڈسپلن کے پابند نوجوانوں کا ایک حقیقت میں زندگی سے بھرپور اور متنوع کیڈر تیار کیا ہے جو زندگی کے تمام شعبوں میں بہترین کام کر رہا رہے ۔
نائب صدر جمہوریہ نے کہا، دنیا کی سب سے بڑی نوجوانوں کی تنظیم این سی سی کے لیےاور خاص طور پر کیڈٹس کے لیے کرتویہ پتھ پر امرت کال میں مظاہرہ کرناایک یاد گار لمحہ ہوگا، جو ہمیشہ یاد رہے گا۔
جناب جگدیپ دھنکھڑ نے ’’ہال آف فیم‘‘ کا بھی دورہ کیا، جس کی حال ہی میں تزئین و آرائش کی گئی ہے اور فلیگ ایریا کا بھی دورہ کیا جہاں انہوں نے نوجوان کیڈٹس کی اپنی اپنی ریاستوں کے بارے میں بریفنگ سنی اور ان کے تیار کردہ فلیگ ایریاز میں دکھائے گئے مختلف سماجی موضوعات کی تعریف کی۔
نائب صدر کو اس موقع پر ڈی جی این سی سی لیفٹیننٹ جنرل گربیرپال سنگھ نے این سی سی ایلومنائی ایسوسی ایشن کی رکنیت دی۔
چوہترویں ویں نیشنل کیڈٹ کور  یوم جمہوریہ کیمپ  2023 کا آغاز 2 جنوری 2023 کو دہلی کینٹ کے کریپا پریڈ گراؤنڈ میں ہوا۔ ایک ماہ چلنےوالے اس کیمپ میں تمام 28 ریاستوں اور 8 مرکز کے زیر انتظام علاقوں سے 710 لڑکیوں سمیت کل 2,155 کیڈٹس حصہ لے رہے ہیں۔
کیمپ میں نوجوانوں کے تبادلے کے پروگرام کے ایک حصے کے طور پر 19 دوست ممالک کے کیڈٹس اور افسران بھی شرکت کریں گے۔
کیمپ میں شرکت کرنے والے کیڈٹس ثقافتی مقابلوں، قومی یکجہتی سے متعلق بیداری پروگراموں اور مختلف ادارہ جاتی تربیتی مقابلوں جیسی متعدد سرگرمیوں میں حصہ لیں گے۔ این سی سی کے مارچ کرنے والے دو دستے 26 جنوری 2023 کو یوم جمہوریہ کی پریڈ میں شرکت کریں گے۔ ان بے شمار اور پرکشش سرگرمیوں کا اختتام 28 جنوری 2023 کی شام کو وزیر اعظم کی ریلی کے ساتھ ہوگا۔
۔۔۔۔۔۔۔۔۔۔۔
ش ح۔ا گ۔ن ا۔
U-200
(Visitor Counter : 96
جدید اور قابل تجدید توانائی کی وزارت
بھارتی بجلی مارکیٹ آلودگی سے پاک ہونے کی طرف گامزن
بجلی کے مرکزی وزیر نے ویڈیو کانفرنسنگ کے ذریعے بجلی میں گرین ٹرم اہیڈ مارکیٹ  کا آغاز کیا
مارکیٹ دنیا میں قابل تجدید توانائی کے شعبے کے لئے پہلا خصوصی پروڈکٹ ہے
مسابقتی قیمتوں اور شفاف اور لچکدار حصولی کے ذریعے جی ٹی اے ایم، آر ای خریداروں کو فائدہ پہنچائے گا: آر کے سنگھ
پورے ملک کے بازاروں تک رسائی حاصل کر کے بیچنے والوں کو بھی فائدہ ملے گا
ہندستان کی مختصر مدتی بجلی مارکیٹ کو آلودگی سے پاک بنانے کی طرف پہلے قدم کے طور پر بجلی اور جدید اور قابل تجدید توانائی کے وزیر مملکت  اور وزیر مملکت  جناب آر کے سنگھ نے آج ، یکم ستمبر 2020 کو نئی دہلی میں ویڈیو کانفرنس کے ذریعے بجلی میں ملک گیر سطح پر گرین ٹرم اہیڈ مارکیٹ  کا آغاز کیا۔
آغاز کے بعد اظہار خیال کرتے ہوئے جناب سنگھ نے کہا ، "جی ٹی اے ایم پلیٹ فارم متعارف کرانے سے آر ای سے بھرپور ریاستوں پر بوجھ کم ہوگا اوررعایت دے کر ان کی حوصلہ افزائی ہوگی کہ وہ آر ای کی صلاحیت کو اپنے آر پی او سے آگے بڑھاسکیں۔ اس سے آر ای تاجروں کی صلاحیت میں اضافہ ہو گا اور ملک کے آر ای صلاحیت کے اضافی اہداف کو حاصل کرنے میں مدد ملے گی۔ انہوں نے مزید کہا کہ جی ٹی اے ایم پلیٹ فارم قابل تجدید توانائی کے شعبے میں حصہ لینے والوں کی تعداد میں اضافے کا باعث بنے گا۔ اس سے مسابقتی قیمتوں اور شفاف اور لچکدار حصولی کے ذریعے آر ای کے خریداروں کو فائدہ ہوگا۔ اس سے پین-انڈیا مارکیٹ تک رسائی فراہم کرکے آر ای بیچنے والوں کو بھی فائدہ ہوگا۔
سنہ 2022 تک حکومت ہند نے 175 گیگا واٹ کی آر ای صلاحیت حاصل کرنے کا ہدف متعین کیا ہے جس سے ملک گیر سطح پر قابل تجدید توانائی کی توسیع ہو رہی ہے۔ گرین ٹرم اہیڈ مارکیٹ کے معاہدوں سے آر ای پیدا کرنے والوں کو قابل تجدید توانائی کی فروخت کیلئے اضافی راہیں مہیا ہوں گی۔ اداروں کو قابل تجدید بجلی خریدنے کے لئے مسابقتی قیمتوں پر اہل بنائے گا تاکہ وہ قابل تجدید خریداری کی واجبات  کو پورا کریں اور آلودگی سے پاک بجلی خریدنے کے لئے ماحولیاتی طور پر باشعور صارفین اور اداروں کو ایک پلیٹ فارم مہیا کر سکیں۔
جی ٹی اے ایم کی اہم خصوصیات:
- جی ٹی اے ایم کے ذریعہ لین دین فطری طور پر دو طرفہ ہوگا جس میں متعلقہ خریداروں اور فروخت کنندگان کی واضح شناخت ہوگی ، آر پی او کے اکاؤنٹنگ میں کوئی دقت نہیں ہوگی۔
- جی ٹی اے ایم معاہدوں کو سولر آر پی او اور نان سولر آر پی او میں الگ کردیا جائے گا کیونکہ آر پی او کے اہداف کو بھی الگ کردیا گیا ہے۔
- مزید برآں ، دو حصوں کے اندر جی ٹی اے ایم معاہدوں میں گرین انٹراڈے ، ڈے اہیڈ کنٹنجینسی ، روزانہ اور ہفتہ وار معاہدے ہوں گے۔
- گرین انٹراڈے کنٹریکٹ اینڈ ڈے اہیڈ کنٹنجینسی کنٹریکٹ - بولی 15 منٹ کے ٹائم بلاک کے اعتبار سے میگاواٹ کی بنیاد پر ہوگی۔
- یومیہ اور ہفتہ وار معاہدے۔ بولی میگا واٹ کی بنیاد پر ہوگی۔ خریدار اور بیچنے والے دونوں بولی جمع کراسکتے ہیں ، تاہم بیچنے والا قیمت  کے ساتھ ساتھ 15 منٹ کے ٹائم بلاک کے اعتبار سے مقدار  کے لحاظ سے پروفائل فراہم کرے گا۔
- قیمت کی دریافت مستقل بنیاد پر ہوگی۔ یعنی قیمت وقت کی ترجیحی بنیاد پر۔ اس کے بعد بازار کے حالات کو دیکھ کر کھلی نیلامی روزانہ اور ہفتہ وار معاہدوں کے لئے شروع کی جا سکتی ہے۔
- بجلی کے مرکزی وزیر نے یہ بھی بتایا کہ قابل تجدید توانائی کے فروغ کے لئے بجلی کی مارکیٹ میں دیگر مصنوعات تیار کی جا رہی ہیں اور جلد ہی انہیں مارکیٹ میں پیش کیا جائے گا۔
وزارت دفاع
بھارت-امریکہ نے ایلمینڈورف رچرڈسن ، الاسکا  کے جوائنٹ بیس پر ٹریننگ مشق ’’ ایکس یودھ ابھیاس‘‘ کا آغاز کیا
نئی دہلی:16؍اکتوبر2021:
بھارت۔ امریکہ نے امریکہ کے الاسکا میں واقع جوائنٹ بیس ایلمینڈورف رچرڈسن میں ایک افتتاحی تقریب کے ساتھ 15 اکتوبر ،2021 کو مشترکہ ٹریننگ مشق کے 17ویں ایڈیشن ’’ایکس یودھ ابھیاس-21 ‘‘ کا آغازکیا۔ اس موقع پر دونوں ممالک کے قومی ترانہ ، ’’ جن گن من‘‘ اور ’’دی اسٹار اسپینگلڈ بینر‘‘ کو بجانے کے ساتھ ساتھ قومی پرچم بھی لہرائے گئے ۔
اس مشق میں 40 ویں کیولری ریجمنٹ کے فرسٹ اسکواڈرون  کے 300 امریکی فوجی اور بھارتی فوج کے 7 مدراس انفینٹری بٹالیئن گروپ کے 350 فوجی حصہ لے رہے ہیں۔ 14 دنوں کے اس تربیتی پروگرام میں اقوام متحدہ کے مینڈیٹ کے تحتشورش پسندی/ دہشت گردی کے خلاف مہم کے طور پر جوائنٹ ٹریننگ جیسی سرگرمیاں شامل ہیں۔
افتتاحی تقریب کے دوران، امریکی فوج میں الاسکا کے کمانڈر میجر جنرل برائن آئفلر نے رسمی طور پر بھارتی دستے کا استقبال کیا۔ انہوں نے دونوں فوجی دستوں سے مشق کے تربیتی مقاصد کو کامیابی سے مکمل کرنے کے لئے ہم آہنگی اور باہمی تعاون میں اصلاح پر توجہ مرکوز کرنے کی اپیل کی۔ انہوں نے دونوں ممالک کے فوجیوں کے درمیان آئیڈیاز، تصورات اور بہترین طریقہ کار کے آزاد تبادلے اور ایک دوسرے کے تجربات سے سیکھنے کی ضرورت پر زور دیا۔
مشترکہ مشق سے دونوں فوجوں کو ایک دوسرے کو بہتر طریقہ سے جاننے، اپنے وسیع تجربہ کو مشترک کرنے اور معلومات کے تبادلہ کے ذریعہ حالات کے مطابق بیداری بڑھانے میں سہولت ہوگی۔ اس سے انہیں اقوام متحدہ کے دائرہ کار کے تحت موسم سرما کی صورتحال جیسے پہاڑی علاقوں میں بٹالین سطح پر مشترکہ مہم چلانے میں بھی مدد ملے گی۔